Alexander Matrosov
Alexander Matrosov Res apud Vicidata repertae: Nativitas: 5 Februarii 1924; Danapris Obitus: 27 Februarii 1943; Chernushki Patria: Unio Sovietica Nomen nativum: Александр Матвеевич Матросов Memoria Sepultura: Magni Luki Alexander Matthaei filius Matrosov (Russice Александр Матвеевич Матросов, tr. Aleksandr Matveevič Matrosov), natus die 5 Februarii 1924 Catharinoslaviae (nunc Danapri Ucrainae), caesus die 27 Februarii 1943 prope vicum Černuški regionis Pscoviensis, fuit miles Sovieticus tempore Belli Magni Patrii, Heros Unionis Sovieticae. In pueritia sua sine parentibus mansit et in hospitiis educabatur. Tempore Belli Magni Patrii, mense Septembri anni 1942 ad munus militare evocatus, mense Novembri eodem anno, post studium necessarium, missus est in exercitum Sovieticum. Die 27 Februarii anni 1943, tempore pugnae prope vicum Černuški regionis Pscoviensis, Alexander Matrosov fenestram aedificii bellici Germanici corpore suo texit, ne emitteret glandes in reliquos milites Sovieticos sclopetum polybolicum ibi locatum. Hoc facinus (cum 23 Februarii ut eius dies officiale declarata) in Unione Sovietica maxime laudabatur. Matrosov die 19 Iunii anni 1943 dignatus est titulo Herois Unionis Sovieticae post mortem.